બેક ટૂ ધ પોઈન્ટ. ગુજરાતનું મિશન સ્ટેટમેન્ટ તો છે પણ લક્ષાંક જ નક્કી ન હોય તો કુપોષણનું ચક્ર કેવી રીતે અને કયારે અટકશે એ પણ નક્કી ન જ થાય. બીજી એક ગંભીર નોંધ મહિલા અને બાળવિકાસ મંત્રાલય તથા આરોગ્ય મંત્રાલય વચ્ચે સંકલનનો અભાવ છે. ઘણા વીરબહાદુરો આવા વૈશ્વિક અહેવાલોને વિદેશી માપદંડો મુજબનાં ગણીને હસી કાઢતા હોય છે. હશે, વ્યકિત તરીકે એવું કોઈ કરે એ બરાબર પણ રાજયની તો આ જવાબદારી છે. ભારતે વિશ્વ આરોગ્ય સંમેલનમાં દસ્તાવેજ પર સહી કરેલી છે અને આ અહેવાલને તે તુચ્છકારી શકે નહીં પણ હકીકત એ છે કે સરકાર આવા અહેવાલોને ગાંઠતી નથી હોતી.